CELEX: 62019TB0881
Language: hu
Date: 2021-09-09 00:00:00
Title: T-881/19. sz. ügy: A Törvényszék 2021. szeptember 9-i végzése – GABO:mi kontra Bizottság („Választottbírósági kikötés – A kutatási, technológiai fejlesztési és demonstrációs tevékenységekre vonatkozó hatodik és hetedik keretprogram (2002 – 2006 és 2007 – 2013) – »Horizont 2020« kutatási és innovációs keretprogram (2014 – 2020) – Támogatási megállapodások – Beszámítás – Az alperes megjelölése – Az alaki követelmények megsértése – Az eljárási szabályzat 76. cikkének d) pontja – Nyilvánvaló elfogadhatatlanság”)

2021.11.8.   
            
            
               HU
            
            
               Az Európai Unió Hivatalos Lapja
            
            
               C 452/38
            
         
      A Törvényszék 2021. szeptember 9-i végzése – GABO:mi kontra Bizottság
      (T-881/19. sz. ügy) (1)
      
      („Választottbírósági kikötés - A kutatási, technológiai fejlesztési és demonstrációs tevékenységekre vonatkozó hatodik és hetedik keretprogram (2002 – 2006 és 2007 – 2013) - »Horizont 2020« kutatási és innovációs keretprogram (2014 – 2020) - Támogatási megállapodások - Beszámítás - Az alperes megjelölése - Az alaki követelmények megsértése - Az eljárási szabályzat 76. cikkének d) pontja - Nyilvánvaló elfogadhatatlanság”)
      (2021/C 452/47)
      Az eljárás nyelve: angol
      
         Felek
      
      
         Felperes: GABO:mi Gesellschaft für Ablauforganisation:milliarium mbH & Co. KG (München, Németország) (képviselő: C. Mayer ügyvéd)
      
         Alperes: Európai Bizottság (képviselők: L. André, M. Ilkova, L. Mantl és A. Katsimerou meghatalmazottak)
      
         Az ügy tárgya
      
      Az EUMSZ 272. cikk alapján benyújtott, arra irányuló kérelem, hogy a Törvényszék kötelezze a Bizottságot a felperes által, egyrészt 2015 augusztusa és 2016 áprilisa között, másrészt pedig az előzetes fizetésképtelenségi eljárás során viselt elszámolható költségek, azaz 1 680 681,82 euró 76 552,6 euró kamatokkal növelt összegének a kutatási, technológiai fejlesztési és demonstrációs tevékenységekre vonatkozó hatodik és a hetedik keretprogramban és a „Horizont 2020” kutatási és innovációs keretprogramban kötött támogatási megállapodások értelmében történő megtérítésére.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  A Törvényszék a GABO:mi Gesellschaft für Ablauforganisation:milliarium mbH & Co. KG-t kötelezi a költségek viselésére.
               
            
         (1)  HL C 87., 2020.3.16.